PATVIRTINTA

Šilalės sporto mokyklos direktoriaus

2017 m. lapkričio d. įsakymu Nr. S2-

**ŠILALĖS SPORTO MOKYKLOS 2017-2019 METŲ STRATEGINIS**

**PLANAS**

**I SKYRIUS**

 **BENDROSIOS NUOSTATOS**

1. Šilalės sporto mokyklos 2017-2019 metų strateginis planas numato kūno kultūros ir sporto plėtros strategines kryptis, jų įgyvendinimo priemones, laukiamus rezultatus bei kontrolės mechanizmą.

2. Šilalės sporto mokyklos direktoriaus 2016 m. gruodžio 19 d. įsakymu Nr. S2-177 „Dėl darbo grupės sudarymo“ buvo sudaryta mokyklos 2017-2019 metų strateginio plano projekto rengimo darbo grupė:

Gitana Jurgutienė, mokyklos direktorė, darbo grupės vadovė;

Jurgita Rupšienė, mokyklos direktoriaus pavaduotoja, narė;

Kęstutis Česaitis, dviračių sporto treneris ekspertas, narys;

Eugenijus Mikšys, orientavimosi sporto treneris ekspertas, narys;

Valdas Janušas, lengvosios atletikos treneris metodininkas, narys;

Simas Šlevinskis, sunkiosios atletikos vyr. treneris, narys.

 3. Darbo grupė, rengdama Šilalės sporto mokyklos 2017-2019 metams strateginį planą, vadovavosi Lietuvos Respublikos švietimo įstatymu, Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2012 m. kovo 29 d. įsakymu Nr. V-554, Kūno kultūros ir sporto įstatymu, Lietuvos kūno kultūros ir sporto departamento strateginiu planu 2015 – 2017 metams, 2011-2020 metų valstybinės sporto plėtros strategija, patvirtinta Lietuvos Respublikos Seimo 2011 m. kovo 24 d. nutarimu Nr. XI-1296, Šilalės rajono savivaldybės 2017-2019 metų strateginiu veiklos planu, patvirtintu Šilalės rajono savivaldybės tarybos 2016 m. spalio 27 d. sprendimu Nr. T1-254, Šilalės sporto mokyklos nuostatais.

**II SKYRIUS**

 **MOKYKLOS PRISTATYMAS**

4. Šilalės vaikų ir jaunių sporto mokykla įkurta 1970 m. rugsėjo 1 d. 2001 m. sausio 25 d. Šilalės rajono savivaldybės tarybos sprendimu Nr.106 mokyklai suteiktas Šilalės rajono sporto mokyklos pavadinimas. Pirmasis mokyklos direktorius ir įkūrėjas Antanas Mėlynavičius dirbo iki 1978 m. Vėliau mokyklai vadovavo Gediminas Juozas Kukujevas, Saulius Macas.

2001 m. sausio 25 d. Šilalės rajono savivaldybės tarybos sprendimu Nr.106 mokyklai suteiktas Šilalės rajono sporto mokyklos pavadinimas.

2012 m. sausio 26 d. Šilalės rajono savivaldybės tarybos sprendimu Nr.T1-7 pakeistas Šilalės rajono sporto mokyklos pavadinimas į Šilalės sporto mokykla.

2015 m. rugpjūčio 25 d. Šilalės rajono savivaldybės administracijos direktoriaus įsakymu Nr.DĮV-1134 perduotas administruoti laisvalaikio ir sporto kompleksas.

2015 m. rugpjūčio 27 d. Tauragės apskrities valstybinės mokesčių inspekcijos sprendimu Nr. (17.26-40)RES-195759 Šilalės sporto mokykla nuo 2015 m. rugsėjo 1 d. įregistruota pridėtinės vertės mokesčio mokėtoja.

5. 2016-2017 m. m. mokykloje mokosi 369 mokiniai, sukomplektuotos 29 mokymo grupės, dirba 18 trenerių, 9 aptarnaujančio personalo, 14 baseino darbuotojų. Administracija – direktorė, II vadybinė kategorija, mokyklai vadovauja dešimtus metus, direktorės pavaduotoja – neatestuota, dirba šešis metus.

Mokykloje veikia 11 sporto šakų skyrių: dviračių sporto (Kvėdarnoje), krepšinio (Šilalėje), futbolo ir tinklinio (Kvėdarnoje), lengvosios atletikos (Šilalėje ir Pajūryje), rankinio Kaltinėnuose), sunkiosios atletikos ir orientavimosi sporto (Pajūryje), stalo teniso (Laukuvoje ir Kaltinėnuose), plaukimo (Šilalėje) ir sveikatingumo grupės (Šilalėje). Sporto mokykloje mokomasis treniruočių procesas vykdomas mokymo grupėse: pradinio rengimo, meistriškumo ugdymo, meistriškumo tobulinimo, sveikatingumo ir bendro fizinio rengimo.

6. Šilalės sporto mokykla, siekdama sudaryti geresnes ugdymosi sąlygas mokiniams, kurdama ir įgyvendindama bendrus projektus bei renginius, bendradarbiauja su Šilalės r. Pajūrio Stanislovo Biržiškio gimnazija, Šilalės r. Kvėdarnos Kazimiero Jauniaus gimnazija, Šilalės r. Laukuvos Norberto Vėliaus gimnazija, Šilalės Dariaus ir Girėno progimnazija, Šilalės Simono Gaudėšiaus gimnazija, Šilalės r. Kaltinėnų Aleksandro Stulginskio gimnazija, Šilalės r. Kvėdarnos Prano Liatuko pradine mokykla, Šilalės meno mokykla, VšĮ Šilalės rajono ligonine, Šilalė lopšeliu-darželiu „Žiogelis“, sporto šakų federacijomis, Marijampolės moksleivių kūrybos centru bei kitų savivaldybių sporto centrais, mokyklomis. Užmegztas bendradarbiavimas su Krasniko „Szare Szeregi“ gimnazija Nr.1 ir Rusijos Federacijos Kaliningrado srities Sovetsko miesto papildomo vaikų mokymo įstaiga „Vaikų jaunimo sporto mokykla“. Tokio bendradarbiavimo tikslas – sudaryti sąlygas plėstis mainams tarp mokyklų, rengiant vasaros stovyklas, sporto ir kultūros srityje skatinti tarpusavio supratimą, sudaryti geresnes sąlygas sportininkų ugdymuisi ir trenerių bei kitų pedagoginių darbuotojų kvalifikacijos kėlimui

7. Mokykla dalyvauja Lietuvos jaunučių, jaunių ir jaunimo sporto žaidynėse. Kompleksinė įskaita vykdoma atsižvelgiant į miestų, rajonų ir savivaldybių gyventojų skaičių. Pagal gyventojų skaičių miestai, rajonai ir savivaldybės suskirstytos į 6 grupes. Šilalės rajonas priklauso IV grupei.

 7.1. 2014 metų Lietuvos jaunučių sporto žaidynėse IV rajonų grupėje Šilalė užėmė ketvirtą vietą. Rajono rinktinei atstovavo Šilalės sporto mokyklos dviratininkai (plente – 8 vieta, treke – 12 vieta), futbolininkai (25-32 vieta), krepšininkai (25-32 vieta), lengvaatlečiai – (30 vieta), orientacininkai (9 vieta), rankininkai (13-15 vieta), stalo tenisininkai (4 vieta), sunkiaatlečiai (15 vieta).

**Šilalės rajono sporto šakų taškai 2014 metų Lietuvos jaunučių sporto žaidynėse**

2015 metų Lietuvos jaunių sporto žaidynėse IV rajonų grupėje Šilalė užėmė šeštą vietą. Rajono rinktinei atstovavo Šilalės sporto mokyklos dviratininkai (14 vieta), futbolininkai – merginos (12 vieta), krepšininkai (9-17 vieta), lengvaatlečiai – (46 vieta), rankininkai (15 vieta), stalo tenisininkai (3 vieta), sunkiaatlečiai (10 vieta) tinklininkai – paplūdimio (17 vieta).

**Šilalės rajono sporto šakų taškai 2015 metų Lietuvos jaunių sporto žaidynėse**

2016 metų Lietuvos jaunučių sporto žaidynėse IV rajonų grupėje Šilalė užėmė šeštą vietą. Rajono rinktinei atstovavo Šilalės sporto mokyklos dviratininkai (plente – 7 vieta), futbolininkai (17 vieta), lengvaatlečiai – (23 vieta), rankininkai (7-8 vieta), stalo tenisininkai (16 vieta), sunkiaatlečiai (14 vieta), tinklininkai (4 vieta).

**Šilalės rajono sporto šakų taškai 2016 metų Lietuvos jaunučių sporto žaidynėse**

Mokyklos auklėtiniai yra tapę Lietuvos čempionatų prizininkais, tarptautinių turnyrų nugalėtojais, prizininkais. Stalo teniso ir dviračių sporto pasiekimai žinomi ne tik Lietuvoje, Europoje bet ir pasaulyje. Gabiausi mokyklos sportininkai kviečiami į Lietuvos Respublikos rinktines.

8. Šilalės sporto mokykla organizuoja Šilalės rajono bendrojo ugdymo mokyklų mokinių olimpinio festivalio varžybas. Sporto mokyklos treneriai organizuoja sporto šventes, varžybas, turnyrus, konkursus ne tik rajono mokiniams, bet ir sporto klubų, kitų rajonų mokyklų auklėtiniams.

9. Mokykla taip pat organizuoja suaugusiųjų laisvalaikio renginius, sportinius renginius ir varžybas Šilalės rajono gyventojams. 2016 metais rajone veiklą vykdė 12 sporto klubų. Klubuose sportavo 433 sporto mėgėjai. Rajono sporto klubai per 2016 metus suorganizavo 32 varžybas, 10 sporto visiems renginių ir 3 stovyklas. Vyko masiniai sporto renginiai: rajono tinklinio, krepšinio, futbolo pirmenybės, Tarptautinės dviračių lenktynės „Šilalė-2016“, Naktinės orientavimosi varžybos ir daug įvairiausių turnyrų. 2016 m. vykdytos IX-osios Šilalės rajono savivaldybės seniūnijų žaidynės. Šių žaidynių I etape dalyvavo 493 sportininkai iš 14 Šilalės rajono savivaldybės administracijos seniūnijų. Taip pat sporto mokykla vykdė II etapo zonines seniūnijų varžybos, kuriose dalyvavo Jurbarko, Mažeikių, Plungės, Tauragės, Telšių, Šilalės rajonų ir Pagėgių savivaldybių komandos. Šio etapo varžybose Šilalės rajonas iškovojo I vietą. 2016 m. rugsėjo 17 d. Kėdainiuose vykusiose finalinės varžybose – Šilalės rajono savivaldybė iškovojo II vietą tarp 37 rajonų savivaldybių.

10. Mokykla nuo2015 m. rugsėjo 15 d. administruoja Šilalės sporto ir laisvalaikio centrą, kurio pagrindinis tikslas ir pobūdis – teikti kūno kultūros ir sporto, baseinų, pirčių, laisvalaikio, sveikatos, reklamos ir kitas paslaugas visuomenei, organizuoti sveikatinimo ir pramoginius renginius, plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą

Centro 2016 metų veiklos plano vertinimo kriterijus yra pajamos, gautos už suteiktas paslaugas, įvykdytų programų ar priemonių bei jų dalyvių skaičius, apsilankiusiųjų baseine per metus skaičius, projektinės veiklos rezultatai. Per 2016 metus Šilalės sporto ir laisvalaikio centre apsilankė – 57834 klientai.

**Šilalės sporto ir laisvalaikio centro klientai 2016 metais**

**Šilalės sporto ir laisvalaikio centro 2016 metų populiariausių paslaugų 20-kas**

|  |  |  |
| --- | --- | --- |
| **Eil.****Nr.** | **Paslaugos pavadinimas** | **Įsigyta****(vnt.)** |
| **1** | **2** | **3** |
| 1. | Suaugęs vakarinis (2 val.) | 4870 |
| 2. | Suaugęs savaitgalis ir šventės (2 val.) | 4853 |
| 3. | Suaugęs vakarinis (1 val.) | 1765 |
| 4. | Moksleiviai/studentai savaitgalis ir šventės (2 val.) | 1648 |
| 5. | Moksleiviai/studentai vakarinis (2 val.) | 1557 |
| 6. | Suaugęs savaitgalis ir šventės (3 val.) | 1503 |
| 7. | Suaugęs savaitgalis ir šventės (1 val.) | 1358 |
| 8. | Vaikas (3-6m.) vakarinis (2 val.) | 1068 |
| 9.  | Senjorai/Neįgalieji vakarinis (2 val.) | 934 |
| 10. | Moksleiviai/studentai dieninis (2 val.) | 926 |
| 11. | 2+2 (du suaugę, du vaikai, savaitgalis ir švenčių dienos) 2 val. | 865 |
| 12. | Suaugęs vakarinis (3 val.) | 822 |
| 13. | Senjorai/Neįgalieji savaitgalis ir švenčių dienos (2 val.) | 815 |
| 14. | 2+2 (du suaugę, du vaikai, vakarinis) 2 val. | 605 |
| 15. | Moksleiviai/studentai vakarinis (1 val.) | 532 |
| 16. | Suaugęs dieninis (2 val.) | 528 |
| 17. | Suaugęs dieninis (1 val.) | 523 |
| 18. | Moksleiviai/studentai savaitgalis ir šventės (1 val.) | 508 |
| 19. | Vaikas (3-6m.) savaitgalis ir švenčių dienos (2 val.) | 491 |
| 20. | Moksleiviai/studentai savaitgalis ir šventės (3 val.) | 375 |

**Šilalės sporto ir laisvalaikio centro pajamos ir išlaidos**

|  |  |  |
| --- | --- | --- |
| **Eil.****Nr.** | **Pagrindiniai straipsniai** | **Lėšos (tūkst.Eur)** |
|  |  | **2015-09-15 –** **2015-12-31** | **2015-12-31 –** **2016-12-31** |
| **I.** | **PAJAMOS (su PVM)** | **92,5** | **253,5** |
| 1. | Pajamos už suteiktas paslaugas, parduotas prekes | 92,5 | 253,5 |
| **II.** | **VEIKLOS SĄNAUDOS** | **90,1** | **219,1** |
| 1. | Darbo užmokestis ir soc. draudimas | 34,7 | 89,9 |
| 2. | Komunalinės paslaugos ir ryšiai | 30,0 | 88,2 |
| 3. | Inventorius ir kitos prekės | 11,6 | 15,8 |
| 4. | Kvalifikacija | 0,2 | 0,1 |
| 5. | Chemija, dezinfekcija | 12,5 | 10,5 |
| 6. | Kitos paslaugos | 1,1 | 14,6 |

Šilalės sporto ir laisvalaikio centro pastato, mašinų stovėjimo aikštelės ir įrangos nusidėvėjimas 1 mėn. - 6045,43 Eur.

**Materialinė bazė.**

Mokyklos finansiniai ištekliai, biudžeto lėšos yra naudojami efektyviai, tikslingai. Be Šilalės rajono savivaldybės biudžeto lėšų, mokykla papildo savo biudžetą lėšomis, gautomis iš turto nuomos, Gyventojų pajamų mokesčio paramos, sporto ir laisvalaikio centro sutektų paslaugų ir parduotų prekių. Surinktos lėšos naudojamos ugdymo procesui tobulinti, patalpų ir įrangos remontui, trūkstamai įrangai ir mokymo priemonėms įsigyti, veiklos sąnaudų padengimui, darbuotojų skatinimui.

Įsigytas naudotas 19 vietų autobusas, atnaujinta kompiuterinė įranga, renovuota sporto salė ir įrengta treniruoklių salė (Žalioji g.7A, Kvėdarnoje, Šilalės r.).

Nemaža dalis lėšų 2016 metais gauta iš įvairių projektų:

|  |  |  |
| --- | --- | --- |
| **Eil.****Nr.** | **Projekto, programos pavadinimas** | **Gautas finansavimas** |
| 1. | **,,Mokinių sveikatinimas ir mokymas plaukti“** | 13125,00 Eur |
| 2. | „Saugus ir aktyvus vandenyje“  | 22875,00 Eur |
| 3. | „Mokinių sveikatinimas ir mokymas plaukti Tauragės savivaldybėje“ | 436,00 Eur |
| 4. | „IX Lietuvos seniūnijų sporto žaidynių I etapo organizavimas“ | 1600,00 Eur |
| 5. | „Atsigauk, atgauk, gauk“ | 800,00 Eur |
| 6. | „Mokėk plaukti ir saugiai elgtis vandenyje – 2016“ | 6566,40 Eur |
| 7. | **,,Mokinių sveikatinimas ir mokymas plaukti“** | 6540,00 Eur |
| 8. | „Saugus ir aktyvus vandenyje“  | 10140,00 Eur |
|  | **Iš viso:** | **62082,40 Eur** |

**III SKYRIUS**

 **SITUACIJOS ANALIZĖ**

**11. Išorės aplinkos analizė:**

**11.1. Politiniai-teisiniai, socialiniai veiksniai.**

11.1.1.2016 m. pradžioje Lietuvoje gyveno 2,9 mln. nuolatinių gyventojų, t. y. 32,7 tūkst. mažiau negu 2015 m. pradžioje. Ketvirtadalis šalies nuolatinių gyventojų gyveno Vilniaus, penktadalis – Kauno apskrityje. Gyventojų skaičiumi mažiausios – Tauragės, Utenos, Telšių, Alytaus ir Marijampolės apskritys. Jose gyveno nuo 3,5 iki 5,2 proc. šalies nuolatinių gyventojų.

2016 m. pradžioje vaikų (0–14 metų amžiaus) buvo 1,3 karto mažiau nei pagyvenusių (65 metų ir vyresnio amžiaus) žmonių. Vaikai sudarė 14,7 proc. šalies nuolatinių gyventojų, pagyvenę žmonės – 19 proc.

Šilalės rajone gyventojų skaičius 2016 metais – 24433, iš jų 5397 gyvena Šilalėje. Net 77,9 procentai gyventojų gyvena kaime. Kaip ir visoje Lietuvoje, taip ir Šilalės rajone nuo 2005 metų gimusių vaikų skaičius mažėja.

Šilalės rajono sporto mokykloje mokinių skaičius per paskutinius trejus mokslo metus mažėjo.

|  |
| --- |
| **Mokslo metai** |
| Mokinių skaičius | **2013-2014** | **2014-2015** | **2015-2016** |
| 387 | 370 | 362 |

11.1.2. Mokinių skaičiaus mažėjimas grupėse priklausė nuo daugelio priežasčių.

**Mokinių skaičius mokomosiose grupėse 2013-2015 metais**

2014/2015 m. m. pradžioje sumažėjo lengvosios atletikos, stalo teniso, sunkiosios atletikos tinklinio mokomųjų grupių. To priežastis sporto trenerių kaita, mokinių perkėlimas į aukštesnio meistriškumo grupes, kas leidžia turėti mažesnį mokinių skaičių mokymo grupėse. 2014-2015 ir 2015-2016 m. m. mokinių skaičius neženkliai padidėjo atėjus 3 naujiems sporto specialistams. Labiausiai padaugėjo krepšinio, stalo teniso ir dviračių sporto grupes pasirinkusių mokinių skaičius.

Viena iš didžiausių problemų, kad nėra galimybių įsidarbinti į rajoną grįžtantiems aukštąjį išsilavinimą įgijusiems jauniems specialistams. Tai lemia maži atlyginimai, sporto bazių ir sportinio inventoriaus stoka, aukšti kvalifikaciniai reikalavimai sportininkams ir mažėjantis gyventojų skaičius. Sporto mokykloje 2013-2014 m. m. pedagoginių darbuotojų amžiaus vidurkis buvo 46,0 metų, 2014-2015 m. m. – 47,0, o jau 2015-2016 m. m. 45,6. Pedagoginių darbuotojų amžiaus vidurkis neženkliai pagerėjo dėl trijų jaunų trenerių atėjimo į sporto mokyklą. Trenerių - sporto mokytojų kontingentas sensta, atlyginimai nedidėja, o reikalavimai pasiekimams vis auga. Šiuo metu jaučiamas didelis specialistų trūkumas.

11.1.3. Sporto mokyklos 2016 metų tikslas buvo sukurti efektyvią ugdymosi sistemą pagal sporto šakas bei teikti kūno kultūros ir sporto, baseinų, pirčių, laisvalaikio, sveikatos, reklamos ir kitas paslaugas visuomenei, organizuoti sveikatinimo ir pramoginius renginius, plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą.

Kiekvienais metais mažėjant sporto mokyklos finansavimui, sporto mokyklos trenerių taryba nusprendė sumažinti mokinių, atleidžiamų nuo mokesčio už treniruotes, skaičių. Nuspręsta mažinti mokestį už ugdymą tik daugiavaikių šeimų vaikams, bei be vieno iš tėvų augantiems vaikams. Siekiant užtikrinti sportininkų užimtumą atostogų metu, teikti projektai tiek šalies, tiek rajoniniu lygmeniu. Nuo 2015 m. rugsėjo 15 d. administruojamas Šilalės sporto ir laisvalaikio centras prisidėjo prie efektyvesnės mokyklos veiklos įgyvendinimo, sudarė galimybę numatyti skatinimo priemones tiek aptarnaujančiam, tiek pedagoginiam personalui, atsirado galimybė užtikrinti savalaikį darbo užmokesčio mokėjimą, atsiskaitymą su tiekėjais.

|  |  |  |  |
| --- | --- | --- | --- |
| **Surinkta mokesčių suteikus ar pardavus paslaugas, prekes** | **2014 m.****(tūkst. Eur.)** | **2015m. (tūkst. Eur.)** | **2016 m. (tūkst. Eur.)** |
| už transporto nuomą | 1,0 | 0,7 | 0,7 |
| patalpų nuomą | 0,2 | 0,7 | 2,4 |
| už treniruotes, dalyvavimą programose | 5,0 | 5,1 | 11,6 |
| projektai, programos | 15,3 | 23,8 | 62,1 |
| labdara, parama, iš 2 % gyventojų pajamų mokesčio  | 0,2 | 0,2 | 0,3 |

11.1.4. Sporto mokykloje užsiėmimai (treniruotės) prasideda ne anksčiau kaip 12 val., savaitgaliais ne anksčiau kaip 10 val. Užsiėmimų tvarkaraščiai derinami su bendrojo ugdymo mokyklų tvarkaraščiais. Didelis bendrojo ugdymo mokyklų sporto salių užimtumas sudaro daug nepatogumų vaikams iš tolimesnių kaimų lankant treniruotes.

Sporto ir laisvalaikio centro darbuotojai dirba pagal suminę darbo laiko apskaitą. Centras dirba kiekvieną dieną nuo 10.00 val. iki 22.00 val.

**11.2. Technologiniai veiksniai.**

11.2.1. Informacinės ir komunikacinės technologijos padeda kiekvienam tapti aktyviu besimokančios bendruomenės nariu. Mokyklos administracijos darbui reikalingi nauji kompiuteriai.

Pagal mokyklos sudarytas galimybes ir gaunamą finansavimą kvalifikacijos kėlimui, besimokantys ir siekiantys tobulėti treneriai veiksmingai panaudoja edukacines aplinkas mokinių ugdymui ir lavinimui.

Edukacinių aplinkų funkcionalumą padidintų trenerių darbo vietų aprūpinimas kompiuterine įranga, sporto komplekso statyba.

11.2.2. Sukurtas ir nuolat atnaujinamas mokyklos tinklapis ([www.sportas.silale.lm.lt](http://www.sportas.silale.lm.lt)), teikiantis informaciją apie mokyklos vykdomą veiklą.

11.2.3. Vis daugiau sportininkų ir trenerių darbe (planuojant ir apskaičiuojant treniruotės krūvius, braižant ir sudarinėjant žemėlapius, rašant protokolus, nuostatus) naudoja kompiuterius ir kitas šiuolaikines technines priemones.

11.2.4. Mokykla turi tris mikroautobusus, kurie yra naudojami treniruočių vykdymui, vykimui į varžybas, stovyklas. 2014 metais įsigytas naudotas 19 vietų autobusas.

11.2.5. Šiuolaikiniais tyrimo metodais tiriami ir aptarnaujami Lietuvos rinktinės nariai, kandidatai. Jų Šilalės sporto mokykloje 2014 metais buvo 8, 2015 metais – 15, 2016 metais –11.

**12. Vidaus aplinkos analizė:**

**12.1. Žmogiškieji ištekliai.**

12.1.1. Mokyklos administraciją sudaro: direktorius, direktoriaus pavaduotojas, buhalteris, sekretorius, administratorius-vadybininkas. Aptarnaujantis personalas: vairuotojas, pastatų prižiūrėtojas, valytojai, kasininkai, gelbėtojai-prižiūrėtojai.

12.1.2. Mokyklos struktūra

12.1.3. Mokykloje dirba 18 pedagogų, visi yra įgiję aukštąjį išsilavinimą, 8 mokytojams sporto mokykla yra pagrindinė darbovietė.

|  |  |  |  |  |  |
| --- | --- | --- | --- | --- | --- |
| **Eil.****Nr.** | **Dalykas** | **Dirbančių trenerių skaičius** | **Mokymo grupių skaičius** | **Iš jų** | **Išsilavinimas** |
| **vyrų** | **moterų** |
| 1. | Dviračių sportas | 1 | 2 | 1 | - | Aukštasis |
| 2. | Orientavimosi sportas | 1 | 2 | 1 | - | Aukštasis |
| 3. | Futbolas | 1 | 4 | 1 | - | Aukštasis |
| 4. | Stalo tenisas | 2 | 4 | - | 2 | Aukštasis |
| 5. | Rankinis | 1 | 3 | 1 | - | Aukštasis |
| 6. | Lengvoji atletika | 3 | 3 | 3 | - | Aukštasis |
| 7. | Krepšinis | 6 | 6 | 5 | 1 | Aukštasis |
| 8. | Tinklinis | 1 | 1 | - | 1 | Aukštasis |
| 9. | **Sunkioji atletika** | 1 | 1 | 1 | - | Aukštasis |
| 10. | **Sveikatingumo grupė** | 1 | 3 | 1 | - | Aukštasis |
| 11. | **Plaukimas** | 1 | 1 | 1 | - | Aukštasis |

12.1.4. Pedagogų kvalifikacija – vienas veiksnių, sąlygojančių ugdymo kokybės kaitą mokykloje.

|  |  |  |
| --- | --- | --- |
| **Eil.****Nr.** | **Pedagogai** | **Bendras skaičius** |
| **2014 m.** | **2015 m.** | **2016 m.** |
| 1. | Ekspertai | 2 | 2 | 2 |
| 2. | Metodininkai | 7 | 8 | 9 |
| 3. | Vyr.mokytojai | 3 | 2 | 2 |
| 4. | Mokytojai | 4 | 3 | 5 |
| 5. | Neatestuoti | - | 1 | - |

2014-2016 metais pastebimas nuoseklus mokytojų metodininkų skaičiaus didėjimas. Neatestuotų mokytojų mokykloje nėra. Per 2014-2016 metus 3 mokytojai įgijo aukštesnes kvalifikacines kategorijas.

12.1.5. Mokyklos vadovai ir mokytojai, bei baseino aptarnaujantis personalas tobulina kvalifikaciją įvairiuose kursuose, seminaruose Lietuvoje ir užsienyje.

|  |  |  |  |
| --- | --- | --- | --- |
| **Kėlė kvalifikaciją** | **2014 m.** | **2015 m.**  | **2016 m.** |
| 5 dienas per metus | - | 6 | 2 |
| 3 dienas per metus | - | - | - |
| 2 dienas per metus | 4 | 6 | 12 |
| 1 dieną per metus | 12 | 26 | 38 |

Iš lentelėje pateiktų duomenų matyti, kad darbuotojai pakankamai tobulino kvalifikaciją, daugiausiai jų dalyvavo vieną dieną trunkančiuose seminaruose. Lentelėje pateikti duomenys apie dalyvavimą kursuose, seminaruose už kuriuos mokykla sumokėjo iš kvalifikacijai skirtų lėšų. Treneriai taip pat kėlė kvalifikaciją savo sąskaita, dalyvavo nemokamuose seminaruose, Europos Sąjungos lėšomis remiamuose projektuose, Darbo biržos subsidijuojamuose mokymuose. 2014-2016 metais didžiausios išlaidos buvo susijusios su naujos buhalterinės apskaitos mokymais bei viešųjų pirkimų naujovių taikymu.

Kvalifikacijai skirtos ir panaudotos lėšos:

|  |  |  |
| --- | --- | --- |
| **2014 m.** | **2015 m.** | **2016 m.** |
| Skirtos lėšos tūkst. Eur | Panaudotos kvalifikacijai | Skirtos lėšos tūkst. Eur | Panaudotos kvalifikacijai | Skirtos lėšos tūkst. Eur | Panaudotos kvalifikacijai |
| 233,7 | 0,15 % | 346 | 0,15 % | 462,4 | 0,1 % |

12.1.6. Mokykla aktyviai dalyvauja rengiant projektus. Projektinei veiklai vykdyti laimėtos nemažos pinigų sumos: 2014 m. gauta 14553,41 Eur, 2015 m. – 25330,71 Eur, 2016 m. – 62082,40 Eur. Didelė dalis projektų rašyta mokymui plaukti, sveikatinimo užsiėmimams baseinuose, vasaros stovykloms.

**12.2. Įstaigos ugdymo struktūra.**

12.2.1. Mokyklos mokslo metai prasideda rugsėjo 1 d., dirba 6 dienas per savaitę, savaitgaliais dalyvauja varžybose. Mokslo metų pabaiga numatyta atskirų sporto šakų metiniuose mokomųjų treniruočių planuose. Sporto mokyklos mokinių mokymas organizuojamas laisvalaikiu: po pamokų, poilsio ir švenčių dienomis, atostogų metu.

12.2.2. Mokykloje yra sudaromos mokymo grupės: pradinio rengimo (1-6 mokymo metai), meistriškumo ugdymo (1-5 mokymo metai), sveikatingumo ir bendro fizinio rengimo (6-8 mokymo metai). Vykdomos dviračių sporto, futbolo, krepšinio, lengvosios atletikos, orientavimosi sporto, rankinio, tinklinio, stalo teniso, sunkiosios atletikos, plaukimo, sveikatingumo ir bendro fizinio rengimo programos.

12.2.3. Organizuojami Šilalės rajono gyventojų masiniai sportiniai renginiai ir sporto varžybos, dalyvavimas rajono, regiono, šalies sporto varžybose.

**12.3. Planavimo sistema.**

12.3.1. Planavimo sistemą sudaro mokyklos strateginis planas, metinė veiklos programa, ugdymo planas, sporto šakų mokymo grupių ugdymo programos, sportininkų mokomųjų treniruočių planai. Šiuos dokumentus rengia direktoriaus įsakymu sudarytos darbo grupės. Visi planai derinami, siekiant bendrų mokyklos tikslų ir uždavinių.

**12.4. Vidaus kontrolės sistema.**

12.4.1. Ugdymo proceso priežiūrą vykdo mokyklos direktorius ir direktoriaus pavaduotojas pagal priežiūros planus. Mokyklos finansinę – ūkinę veiklą kontroliuoja mokyklos direktorius, Savivaldybės kontrolieriaus tarnyba, Centralizuotas vidaus audito skyrius. Įstaigos veiklos priežiūrą vykdo Šilalės rajono savivaldybės administracijos Švietimo, kultūros ir sporto skyriaus specialistai. Mokyklos veiklą reglamentuoja mokyklos nuostatai, darbo tvarkos taisyklės, ugdymo planas, metinė veiklos programa, pareigybinės instrukcijos. Vykdoma treniruočių kontrolė, analizuojami stebėtojų treniruočių trūkumai.

12.4.2. Kiekvienai metais yra vertinama mokyklos finansų kontrolės būklė. Būklę vertina Centralizuotas vidaus audito skyrius, o išvadas tvirtina Šilalės rajono savivaldybės taryba. 2014 metais mokyklos finansų kontrolės būklė buvo įvertinta gerai, 2015 metais – gerai, 2016 – gerai.

**12.5. Finansiniai ištekliai.**

12.5.1. Pagrindiniai mokyklos lėšų šaltiniai – mokinio krepšelis, savivaldybės biudžeto asignavimai, specialiųjų programų lėšos, rėmėjų lėšos, parama iš 2% gyventojų pajamų mokesčio.

12.5.2. Mokyklos veiklos programos finansavimo poreikis planuojamas vadovaujantis Šilalės rajono savivaldybės biudžetinių įstaigų piniginėmis ir natūrinėmis išlaidų normomis, patvirtintomis Šilalės rajono savivaldybės administracijos direktoriaus.

12.5.3. Planuojamos ir disponuojamos mokyklos lėšos, skirtos biudžetinių įstaigų veiklos programoms:

|  |  |  |  |  |  |
| --- | --- | --- | --- | --- | --- |
| **Metai** | **Planuotas poreikis**  **pagal normas tūkst. Eur** | **Patvirtinta sąmata** **tūkst. Eur** | **Trūkumas** **tūkst. Eur** | **Gauta tūkst. Eur** | **Negautos lėšos pagal patvirtintą sąmatą tūkst.Lt** |
|  | **iš jų darbo užmok.** |  | **iš jų darbo užmok.** |  | **iš jų darbo užmok.** |
| 2014 | 389,5 | 149,8 | 262,3 | 131,6 | -127,2 | 245,2 | 131,4 | -17,1 |
| 2015 | 295,9 | 151,2 | 346,0 | 177,9 | +50,1 | 332,6 | 174,2 | -13,4 |
| 2016 | 499,9 | 230,1 | 462,4 | 218,1 | -37,5 | 430,3 | 218,0 | -32,01 |

Pagal pateiktus duomenis mokykla 2015 metais lėšų poreikį planavo mažesnį, nei patvirtinta sąmata. Tai atsitiko todėl, kad 2015 m. rugsėjo mėn. mokykla pradėjo eksploatuoti Šilalės sporto ir laisvalaikio centrą, todėl buvo tikslinta spec. programų sąmata ir įtrauktos baseino pajamos.

Iš Šilalės savivaldybės skirtų asignavimų puse sudaro išlaidos darbo užmokesčiui bei socialiniam draudimui: 2014 m. – 50,2 %, 2015 m. - 51,4 %, 2016 m. – 47,2 %.

12.5.4. Mokykla didelį dėmesį skiria mokymo priemonių įsigijimui. Dėl lėšų stygiaus naujausiais sporto reikmenimis, įranga ir apranga aprūpinami tik pagrindiniai sportininkai, aukšto meistriškumo grupės, kitiems tenka padėvėti arba prastesnės kokybės sporto reikmenys ir įranga. Daug įrangos ir inventoriaus įsigyta iš projektinių lėšų, įvairios įrangos gauta patikėjimo teise perėmus eksploatuoti laisvalaikio ir sporto centrą, pasibaigus stadiono renovacijai.

|  |  |  |  |  |
| --- | --- | --- | --- | --- |
| **Eil.****Nr.** | **Lėšos (tūkst.Eur)** | **2014 m.** | **2015 m.** | **2016 m.** |
| 1. | Pagrindinės išlaidos (kasinės) | 215,7 | 240,7 | 224,1 |
| 2. | Spec. lėšos (mokestis už treniruotes) | 5,0 | 5,1 | 11,6 |
| 3. | Mokinio krepšelio lėšos | 22,8 | 22,8 | 8,6 |
| 4. | Lėšos tenkančios 1 mokiniui | 0,7 (365 mokiniai) | 0,7(388 mokiniai) | 0,7(336 mokiniai) |
| 5. | Gauta 2 % gyventojų pajamų mokesčio | 0,2 | 0,2 | 0,3 |

**12.6. Materialinė bazė.**

Mokykla 2015 m. rugpjūčio 25 d. direktoriaus įsakymu Nr.DĮV-1134 gavo patikėjimo teise valdyti, naudoti ir disponuoti savivaldybei priklausantį turtą – laisvalaikio ir sporto kompleksą, sporto salę, kuri renovuota 2014 metais, garažą ir keturis autobusus. Atliktas kapitalinis sporto salės remontas: pakeisti langai ir durys, apšiltintos sienos, sutvarkyta elektros instaliacija ir šildymo sistema, pakeistas priestato stogas, įrengta papildoma rūbinė ir dušai su tualetais, bei pertvarkytas fojė, kur įrengtos patalpos treniruoklių salei. Mokyklai perduotos patalpos prie sporto salės, kurios bus naudojamos dviračių remonto bazei įsirengti, bei inventoriui sandėliuoti.

**IV SKYRIUS**

**SSGG ANALIZĖ**

**13. Stiprybės:**

13.1. Mokiniai ir suaugusieji gali naudotis puikia, renovuota sporto sale, moderniu baseinu.

13.2. Geri ugdytinių rezultatai.

13.3. Aukštos kvalifikacijos treneriai.

13.4. Palankus rajono politikų požiūris į kūno kultūrą ir sportą.

13.4. Mokyklos bendruomenė geba dirbti komandoje, tuo sukurdama gerą mikroklimatą mokykloje.

13.5. Mokytojai dalijasi patirtimi, mokymo medžiaga.

13.6. Įvairios sporto šakos, grupės pagal poreikius ir galimybes.

13.6. Plečiami mokyklos ryšiai ne tik su Lietuvos, bet ir su užsienio šalių sporto mokyklomis ir sporto klubais.

**14. Silpnybės:**

14.1. Nepavyksta įdarbinti į rajoną grįžtančių ir įgijusių aukštąjį išsilavinimą jaunų specialistų.

14.2. Kasmet mažėjantis mokyklos biudžetas transporto išlaikymui.

14.3. Neišplėtota suaugusiųjų sportinio švietimo sistema.

14.4. Neišvystyta perspektyvių sportininkų skatinimo sistema.

14.5. Nėra galimybių užtikrinti pavėžėjimą visiems norintiems dalyvauti sporto užsiėmimuose

14.6. Silpni ryšiai su tėvais.

14.7. Novatoriškumo stoka.

14.8. Mokykla neturi sveikatos priežiūros specialisto etato.

**15. Galimybės:**

15.1. Atnaujinti mokyklos transportą, skirtą mokinių pavėžėjimui į varžybas, treniruotes.

15.2. Paruošti ir teikti tvirtinti perspektyviausių rajono sportininkų ir juos ruošusių trenerių premijavimo tvarką.

15.3. Nevyriausybinių sporto organizacijų iniciatyvų skatinimas, organizuojant sporto renginius.

15.4. Rėmėjų paieška ilgalaikiam sporto šakų finansavimui.

15.5. Gerinti materialinę bazę dalyvaujant projektuose, panaudojant fondų, rėmėjų lėšas.

15.6. Teikti neformaliojo švietimo paslaugas suaugusiems ir ikimokyklinukams.

15.7. Plėtoti mokytojų ir tėvų bendradarbiavimą ugdant ir auklėjant mokinius, plačiau įtraukiant tėvus į mokyklos bendruomenės veiklą.

15.11. Nauji šiuolaikiniai sporto įrenginiai didintų turizmo aktyvumą rajone, tarptautinių sportinių renginių vykdymą.

**16. Grėsmės:**

16.1. Mokinių skaičiaus mažėjimas dėl demografinės padėties.

16.2. Kūno kultūros specialistų mažas atlyginimas, ypač pradedančiųjų.

16.3. Perspektyvių, jaunų sportininkų perėjimas į kitų miestų mokyklas, klubus.

16.4. Mokykla neturi galimybių užtikrinti gerų darbo sąlygų naujai pradedantiems dirbti treneriams, todėl jauni specialistai pasirenka kitą veiklą. Tai neleidžia atnaujinti žmogiškųjų resursų.

16.5. Prastėjanti mokinių sveikata.

16.6. Nepakankamas finansavimas.

**V SKYRIUS**

 **VEIKLOS STRATEGIJA**

**VIZIJA**

17. Inovatyvi, teikianti aukštos kokybės sveikatinimo, užimtumo ir plaukimo paslaugas, išlaikanti lyderio pozicijas vandens pramogų bei plaukimo, plėtros, novatoriškumo srityje, sėkmingai organizuojanti vaikų užimtumą, vandens pramogų, plaukimo sportą Žemaitijoje bei Lietuvoje, užtikrinanti sklandžią tarpinstitucinę partnerystę, kuri maksimaliai tenkintų visų gyventojų sveikatinimo bei užimtumo poreikius.

**MISIJA**

18. Sudaryti:

 18.1. palankias sąlygas ugdyti fiziškai ir morališkai tvirtą ir gražų, Lietuvos piliečio vardo vertą jaunimą bei ieškoti talentingų sportininkų, juos rengti deramai atstovauti mokyklai, rajonui, šaliai svarbiausiuose sporto renginiuose;

 18.2. palankias sąlygas vandens pramogų plėtrai, žmonių sveikatinimui bei visapusiško sporto ir laisvalaikio centro klientų poreikių ir lūkesčių tenkinimui.

**VI SKYRIUS**

**STRATEGINIAI TIKSLAI**

19. Didinti mokyklos patrauklumą, gerinti jos įvaizdį.

Uždavinys: Ugdymo bazės turtinimas.

20. Gerinti ugdymo kokybę ir pasiekimus.

Uždavinys: Kvalifikacijos tobulinimas

21. Sudaryti palankias sąlygas vandens pramogų plėtrai bei žmonių sveikatinimui.

Uždavinys: Sporto ir laisvalaikio centro paslaugų plėtra

|  |
| --- |
| **Strateginio tikslo pavadinimas** |
| **Didinti mokyklos patrauklumą, gerinti jos įvaizdį.** |
| Tikslo iškėlimo argumentai |
| Siekiant ugdymo kokybės būtina sukurti reikiamą materialinę bazę. Reikalinga įrengti treniruoklių salę Kvėdarnos sporto salėje ir surasti papildomų patalpų dviračių remonto bazei bei inventoriaus sandėliavimui. Sporto mokyklos transporto priemonės labai pasenusios. Kai kurie autobusai eksploatuojami jau 20 metų, todėl 40 proc. skiriamų lėšų transportui yra išleidžiama transporto remontui. Mokykla savo lėšomis nepajėgi spręsti šios problemos, tik gavus Savivaldybės paramą bus galima išspręsti mokyklos transporto atnaujinimo klausimą. |
| **Uždavinys** | **UGDYMO BAZĖS TURTINIMAS** |
| **Priemonės** | **Laikas** | **Laukiamas rezultatas** | **Reikalingi ištekliai** |
| 1.1. | Treniruoklių įsigijimas | 2017-2019 | Moderni ir aprūpinta treniruoklių salė | Spec. lėšos |
| 1.2. | Pagalbinių patalpų suradimas ir pritaikymas dviračių remonto reikmėms | 2017-2019 | Įrengtos dviračių remonto patalpos | Savivaldybės ir mokyklos lėšos |
| 1.3. | Naujo autobuso įsigijimas | 2017-2019 | Naujas autobusas | Savivaldybės lėšos ir mokyklos lėšos |
| **Gerinti ugdymo kokybę ir pasiekimus.** |
| Tikslo iškėlimo argumentai |
| Nuolatinis ir tikslingas mokytojų kvalifikacijos tobulinimas pagal mokyklos ugdymo prioritetus gali užtikrinti sėkmingą uždavinių įgyvendinimą bei aukštą ugdymo kokybę.Veiksminga trenerių tarybos veikla, tinkamas priemonių ir ugdymo metodų taikymas, susitarimai dėl ugdymosi kokybės tiesiogiai sąlygoja ugdymo proceso tobulėjimą. |
| **Uždavinys** | **KVALIFIKACIJS TOBULINIMAS** |
| **Priemonės** | **Laikas** | **Laukiamas rezultatas** | **Reikalingi ištekliai** |
| 1.1. | Seminarai | 2017-2019 | Treneriai kelia kvalifikaciją | Biudžeto lėšos, projektinės lėšos |
| 1.2. | Naujų sporto trenerių paieška  | 2017-2019 | Atsiras galimybė daugiau vaikų priimti į mokymo grupes | Savivaldybės lėšos |
| **Sudaryti palankias sąlygas vandens pramogų plėtrai bei žmonių sveikatinimui.** |
| Tikslo iškėlimo argumentai |
| Siekiant teikti kokybiškas ir patrauklias kūno kultūros ir sporto, baseinų, pirčių, laisvalaikio, sveikatos, reklamos ir kitas paslaugas visuomenei organizuojant sportinius ir pramoginius renginius reikia plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą. |
| **Uždavinys** | **SPORTO IR LAISVALAIKIO CENTRO PASLAUGŲ PLĖTRA** |
| **Priemonės** | **Laikas** | **Laukiamas rezultatas** | **Reikalingi ištekliai** |
| 1.1. | Seminarai | 2017-2019 | Instruktoriai ir aptarnaujantis personalas kelia kvalifikaciją | Įstaigos lėšos, projektinės lėšos |
| 1.2. | Sanitarinių-higienos sąlygų užtikrinimas | 2017-2019 | Nuolat gerinamos sanitarinės-higienos sąlygos baseino lankytojams | Įstaigos lėšos |
| 1.3. | Pramogų ir paslaugų plėtra | 2017-2019 | Papildomų paslaugų atsiradimas ir pajamų didėjimas | Įstaigos lėšos |

**VII SKYRIUS**

 **STRATEGINIO PLANO ĮGYVENDINIMO PRIEŽIŪRA**

22. Strateginio plano įgyvendinimo kontrolė vykdoma kiekvienais mokslo metais. Ją vykdo strateginio plano įgyvendinimo priežiūros grupė, patvirtinta direktoriaus įsakymu. Grupė pristato plano pakeitimus trenerių tarybai ir mokyklos tarybos posėdžiuose prieš prasidedant naujiems mokslo metams.

20. Su strateginio plano vykdymo rezultatais ir numatomais pakeitimais supažindinama mokyklos bendruomenė kasmet, prasidėjus mokslo metams.

21. Mokyklos direktorius ir pavaduotojas stebi ir įvertina, ar mokykla įgyvendina strateginius tikslus ir programas, ar darbuotojai įvykdė pavestus uždavinius, ar vykdomų programų priemonės yra efektyvios ir atitinkamai patikslina strateginius veiklos planus.

22. Strateginio plano įgyvendinimo rezultatai aptariami Mokyklos tarybos, Mokyklos trenerių tarybos posėdžiuose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| PRITARTAŠilalės sporto mokyklostarybos 2017 m. rugpjūčio 28 d. protokoliniu nutarimu Nr. S17-1 | PRITARTAŠilalės rajono savivaldybės administracijos direktoriaus2017 m. lapkričio 29 d.įsakymu Nr. DĮV-1611 |